stanford-oval/wikipedia huggingface dataset:
Jerusalemin piiritys (70)
Taistelun jälkeen

Kapinan johtajista Johannes vangittiin, ja Simon joutui kulkemaan Tituksen voitontriumfissa, jonka jälkeen hänet kuristettiin kuoliaaksi. Titus järjesti myös paraatin kiittääkseen ja palkitakseen sotilaitaan.
»Kun hänelle oli pystytetty suuri puhujakoroke entisen leirin keskelle, hän astui sille päälliköidensä kanssa ja puhui koko sotaväkensä kuullen. Hän ilmaisi heille suuren kiitollisuutensa siitä uskollisuudestaan, jota he olivat osoittaneet häntä kohtaan. Hän antoi heti määräyksen alaisilleen lukea julki niiden nimet, jotka sodassa olivat tehneet jotain erityisen merkittävää. Nimellä mainiten hän kiitti niitä, jotka astuivat esiin. Hän iloitsi heidän aikaansaannoksistaan aivan kuin ne olisivat olleet hänen omiaan. Hän asetti heidän päähänsä kultaiset seppeleet ja antoi heille kultaiset kaulaketjut ja pienet hopeiset keihäät ja hopeasta valmistetut sotamerkit. Lisäksi hän korotti jokaisen alemmasta arvoasemasta ylempään. Sen lisäksi hän jakoi heille ryöstösaaliista hopeaa, kultaa ja vaatteita sekä runsaasti myös muuta ryöstettyä tavaraa. Kun hän oli palkinnut kaikkia ansioittensa mukaan, hän toimitti rukoukset jumalille koko armeijan puolesta. Suurten suosionosoitusten saattelemana hän laskeutui alas korokkeelta.»
Paraati päättyi kolme päivää kestäneeseen juhlintaan, ja Legio X Fretensis jäi Jerusalemin varuskunnaksi.
Vuonna 130 keisari Hadrianus vieraili hävitetyssä Jerusalemissa ja päätti perustaa paikalle uuden roomalaisen colonian, Aelia Capitolinan. Osana suunnitelmaa roomalaiset alkoivat rakentaa Suuren temppelin paikalle Juppiterin pyhäkköä. Tämä häväistys oli yhtenä syynä siihen, että juutalaiset aloittivat uuden kapinan roomalaisia vastaan vuonna 132. Roomalaiset kukistivat sen vuoteen 135 mennessä.
Aiheesta muualla

Wikimedia Commonsissa on kuvia tai muita tiedostoja aiheesta .
Livius.org Wars between the Jews and Romans: the destruction of Jerusalem (70 CE) (Arkistoitu – Internet Archive) (englanniksi)
Karttoja Jerusalemin piirityksestä (Arkistoitu – Internet Archive) (englanniksi)
Jerusalemin kartta ensimmäisellä vuosisadalla.
Jerusalemin toisen temppelin ja sitä ympäröivien muurien ja rakennusten pienoismalli.
Jerusalemin temppeliin kuuluneiden rakennusten kiviä, joita juutalaiset ovat heittäneet rakennukseen hyökänneiden roomalaisten päälle.
David Roberts Jerusalemin piiritys ja hävitys, 1850
Edward Poynter, Katapultti, 1868. Roomalaiset ovat hyvinkin voineet käyttää samanlaisia ballistoja Jerusalemin piirityksessä.
Antonia-linnakkeen pienoismalli.
Roomalaisten eteneminen.
Francesco Hayez, Jerusalemin temppelin hävitys, 1867. Yksityiskohta maalauksesta, jossa roomalaiset sotilaat surmaavat juutalaisia.
Sotilaita kuljettamassa ryöstösaalista Jerusalemista Tituksen voitontriumfissa. Yksityiskohta Tituksen riemukaaresta Roomassa.
Unas

Unasin nimi on nähtävissä Sakkarassa sijaitsevassa muistokivessä
Unas (myös Wenis) oli Egyptin viidennen dynastian viimeinen faarao. Unasin valtakaudesta tiedetään verrattain vähän. Hänen hallituskautensa kesti Torinon papyruksen mukaan 30 vuotta, kreikkalaisen Manethon mukaan 33 vuotta. Hänen edeltäjänsä oli Djedkare, joka oli mahdollisesti Unasin isä. Unasin hallintokausi osuu suunnilleen välille 2375 eaa. – 2345 eaa.lähde?
Perhesuhteet ja vallanperimys

Unasilla oli ainakin kaksi vaimoa, Khenut ja Nebit.
Unasilla oli ainakin yksi poika, Ptahshepses. Ptahshepses kuitenkin kuoli ennen isäänsä, eikä Unasilta jäänyt lainkaan miespuolista vallanperijää. Unasin kuolemaa seurasikin oletettavasti lyhytkestoinen poliittisesti epävakaa jakso, jolloin vallanperijästä ei ollut yksimielisyyttä.
Unasin tyttäret olivat Hemet-Re, Neferet, Idut, Chantikaus ja Iput. Iputin aviomiehestä tuli seuraava faarao ja kuudennen dynastian perustaja Teti. On mahdollista, että Teti on avioitunut Iputin kanssa oikeuttaakseen asemansa faaraona.
Pyramidi ja pyramiditekstit

Sakkarassa sijaitsevan Djoserin pyramidin lähellä on Unasin pyramidi, jonka sisäosat ovat jossain määrin säilyneet nykypäivään. Unasin pyramidi on pienin Egyptin vanhan valtakunnan ajalta säilyneistä pyramideista. Pyramidin sisäosat ovat kuitenkin verrattain koristeelliset ja huolella rakennetut.
Unasin pyramidista on löydetty varhaisimmat niin kutsutut pyramiditekstit. Pyramiditekstit kuvaavat etenkin faaraon matkaa kuolemanjälkeiseen elämään. Ne ovat todennäköisesti maailman varhaisin nykypäivään säilynyt uskonnollinen kirjoitus. Vaikka Unasin pyramidi on varhaisin paikka, josta kyseinen teksti on löydetty, on niiden sisältämä kertomus oletettavasti huomattavasti varhaisempaa alkuperää. Pyramiditeksteistä on myöhemmin kehittynyt niitä laajemmin tunnettu Kuolleiden kirja.
Sveitsinitalia

Italiankieliset alueet Sveitsissä
Sveitsinitalia on Sveitsissä, ennen kaikkea Ticinon ja Graubündenin kantoneissa puhuttava italian kielen murre. Se ei kuitenkaan eroa merkittävästi Italiassa puhuttavasta italiasta.
Vaikka italia on Sveitsin liittovaltion virallinen kieli ja Sveitsin kolmanneksi puhutuin kieli, Sveitsin perustuslaki takaa kantoneille mahdollisuuden valita itse omat viralliset kielensä. Kantoneista vain Ticinossa ja Graubündenissä italian kielellä on virallinen asema.
Noin 500 000 sveitsiläistä, eli 6,5 % väestöstä puhuu italiaa. Italia on pääkieli koko Ticinon kantonissa, mutta Graubündenissä sitä puhutaan vain osassa kantonia. Graubündenin väestöstä noin 15 % on italiankielisiä.
Fonologialtaan sveitsinitalia muistuttaa Pohjois-Italiassa puhuttavaa lombardian kieltä.
Luganon yliopisto on italiankielisen Sveitsin tärkein yliopisto.
Radiotelevisione Svizzera di lingua Italiana on Sveitsin italiankielinen yleisradioyhtiö, joka lähettää radio- ja televisio-ohjelmaa italian kielellä. Sveitsissä ilmestyviä italiankielisiä lehtiä ovat mm. Corriere del Ticino ja l Grigione Ticino.
Käännös suomeksi
Radio Marti

| Radio Martí |
| --- | --- |

Perustettu:  1985
Kotipaikka:  Miami, FL, Yhdysvallat
Toiminta-alue:  Pohjois- ja Etelä-Amerikka
Tuotteet:  radio- ja televisio-ohjelmat
Emoyhtiö:  U.S. Agency for Global Media
Kotisivu:  https://www.martinoticias.com/
Infobox OKVirheellinen NIMI-arvo: 
Radio Marti on Yhdysvaltain hallituksen rahoittama radioasema, jonka tarkoituksena on vastustaa Kuuban hallitusta tarjoamalla kuubalaisille tietoa, joka edustaa Yhdysvaltain hallituksen ja Yhdysvaltoihin emigroituneiden kuubalaisten näkemyksiä. Kuuban sisällä tällaisten tietojen julkaiseminen on mahdotonta.
Radio Martín ohjelmisto on suunnattu pääsääntöisesti Kuubaan, mutta ne ovat kuunneltavissa myös muualla Pohjois- ja Etelä-Amerikassa. Itse Yhdysvalloissa kanavaa ei suoraan markkinoida, koska maan laki rajoittaa Radio Martín ja muita propagandakanavien toimintaa Yhdysvalloissa.
Radioasemaa hallinnoi Office of Cuba Broadcasting -niminen organisaatio, joka puolestaan toimii U.S. Agency for Global Median alaisuudessa. Radiolähetykset aloitettiin 20. toukokuuta 1985. Televisiolähetykset aloitettiin vuonna 1990.
Slovakian lippu

Slovakian lippu 1. syyskuuta 1992 –. Mittasuhde 2:3.
Lippua voidaan myös käyttää pystysuunnassa, jolloin keskuskuvion pitää kääntyä. Tosin tässä tapauksessa lippu on asetettu väärinpäin.
Slovakian lippu on yksi Slovakian tasavallassa käytetyistä kansallistunnuksista vaakunan ja hymnin ohella. Se hyväksyttiin 1. syyskuuta 1992.
Lippu on horisontaalinen trikolori väreiltään (ylhäältä alas) valkoinen-sininen-punainen. Väreillä ei ole virallisesti erityistä merkitystä, mutta ne ovat samat kuin panslavismin värit. Lipun keskellä, vasemmalla reunassa on Slovakian vaakuna. Ilman vaakunaa lippu olisi identtinen Venäjän lipun kanssa.
Aiheesta muualla

Kuvia tai muita tiedostoja aiheesta Slovakian lippu Wikimedia Commonsissa
Euroopan liput
| --- | --- |
Valtiot:  Alankomaat  Albania  Andorra  Azerbaidžan  Armenia  Belgia  Bosnia ja Hertsegovina  Bulgaria  Espanja  Georgia  Islanti  Irlanti  Italia  Itävalta  Kroatia  Kreikka  Kypros  Latvia  Liechtenstein  Liettua  Luxemburg  Malta  Moldova  Monaco  Montenegro  Norja  Pohjois-Makedonia  Portugali  Puola  Ranska  Romania  Ruotsi  Saksa  San Marino  Serbia  Slovakia  Slovenia  Suomi  Sveitsi  Tanska  Tšekki  Turkki  Ukraina  Unkari  Yhdistynyt kuningaskunta Englanti  Skotlanti  Wales  Valko-Venäjä  Vatikaanivaltio  Venäjä  Viro 
Itsehallintoalueet:  Ahvenanmaa  Färsaaret  Gibraltar  Guernsey  Jersey  Mansaari 
Tunnustamattomat valtiot:  Abhasia  Artsakh  Kosovo  Transnistria  Pohjois-Kypros
Peruskartta

Peruskartta on karttatyyppi, jossa esitetään alueiden perusasiat, kuten talot, tiet, pellot ja vesistöt. Peruskartoista voidaan saada apua maastokarttojen ja tiekarttojen laatimisessa.
Ronnie Van Zant

| Ronnie Van Zant |
| --- | --- |

Henkilötiedot
Syntynyt: 15. tammikuuta 1948 Jacksonville, Florida, Yhdysvallat
Kuollut: 20. lokakuuta 1977 (29 vuotta) Gillsburg, Mississippi, Yhdysvallat
Ammatti:  laulaja, lauluntekijä
Muusikko
Laulukielet:  englanti
Aktiivisena:  1964–1977
Tyylilajit:  southern rock
Soittimet:  laulu, kitara, piano, rummut
Yhtyeet:  Lynyrd Skynyrd
Levy-yhtiöt:  Universal Music Group, Atlantic Records, Capricorn Records, SPV, CMC International ja Sanctuary Records 
  [ Muokkaa Wikidatassa ] [ ohje ]  
Ronald Wayne ”Ronnie” Van Zant (15. tammikuuta 1948 – 20. lokakuuta 1977) oli yhdysvaltalainen muusikko, joka muistetaan Lynyrd Skynyrd -yhtyeen laulajana. Hän oli yhtyeen perustaja ja johtaja kuolemaansa saakka. Van Zant kuoli lento-onnettomuudessa.
Van Zant oli syntynyt Jacksonvillessä, Floridassa. Määrätietoisen työn tuloksena syntyi yhtye, jonka musiikissa yhdistyi erityisesti 1960-luvun brittirock ja country. Ronnie Van Zantille tyypillinen piirre oli lavaesiintyminen paljain jaloin. Van Zant itse kommentoi haluavansa tuntea, kuinka lava on liekeissä: ”feel the heat of the stage”. Hänen vaimonsa Judy Van Zant Jenness on sittemmin kertonut, että Ronniella oli luupiikki, joka oli kiusana kenkien kanssa. Ilmeisesti vaiva oli syntynyt koulun jalkapallotunneilla.
Ronnie Van Zant myös kirjoitti suurimmaksi osaksi omat lyriikkansa, ja hänen arvostetuin teoksensa on sanoitus rockballadiin ”Free Bird”. Muita tunnettuja sanoituksia ovat ”Sweet Home Alabama”, ”Tuesday’s Gone”, ”Gimme Three Steps” ja ”All I Can Do Is Write About It”. Van Zant kuoli lento-onnettomuudessa lokakuussa 1977. Hänet muistetaan maltillisena lavaesiintyjänä, jolla oli itsensä korostamisen sijaan tapana tarkkailla muiden yhtyeen jäsenten, erityisesti kitaristien toimintaa.
Van Zant oli J. J. Calen ihailija ja Skynyrd tekikin coverversiot Calen kappaleista ”Call Me The Breeze” ja ”(I Got) The Same Old Blues”. Samoin hän oli erityisesti countrymusiikin ystävä ja Skynyrd teki coverversion Merle Haggardin ”Honky Tonk Night Time Manista”.
Myös Van Zantin pikkuveljet ovat laulajia, Donnie Van Zant johtaa yhtyettään 38 Special ja nuorin Johnny Van Zant on nykyisin Lynyrd Skynyrdin laulaja.
Suunnistuksen maailmanmestaruuskilpailut 2011

Suunnistuksen maailmanmestaruuskilpailut 2011 pidettiin 13.–20.8.2011 Ranskan Savoiessa. Kaikilla henkilökohtaisilla matkoilla käytiin karsinta kolmessa karsintaryhmässä. Jokaisen karsintaryhmän 15 parasta pääsi finaaliin. Kilpailujen yhteydessä pidettiin tarkkuussuunnistuksen MM-kilpailut.
Sprintti

Sprintti käytiin 16.8.2011. Karsinta suunnistettiin aamupäivällä Aix-les-Bainsissa, ja finaali suunnistettiin iltapäivällä Chambéryssa.
Pitkä matka

Pitkän matkan karsinta suunnistettiin 13.8.2011 Saint-François-de-Salesissa, ja finaali suunnistettiin 17.8.2011 La Féclazin hiihtokeskuksessa Les Désertsissa.
Keskimatka

Keskimatkan karsinta suunnistettiin 14.8.2011 Saint-François-de-Salesissa, ja finaali suunnistettiin 19.8.2011 La Féclazin hiihtokeskuksessa Les Désertsissa.
Viesti

Viesti suunnistettiin 20.8.2011 La Féclazin hiihtokeskuksessa Les Désertsissa.
Mitalitaulukko

| Sijoitus | Maa | Kulta | Hopea | Pronssi | Yhteensä |
| --- | --- | --- | --- | --- | --- |
| 1 |  Ruotsi | 3 | 3 | 4 | 10 |
| 2 |  Ranska | 3 | 0 | 1 | 4 |
| 3 |  Suomi | 1 | 1 | 0 | 2 |
| 4 |  Sveitsi | 1 | 0 | 2 | 3 |
| 5 |  Tšekki | 0 | 2 | 0 | 2 |
| 6 |  Norja | 0 | 1 | 1 | 2 |
| 7 |  Tanska | 0 | 1 | 0 | 1 |
Aiheesta muualla

Viralliset kotisivut
Suunnistuksen maailmanmestaruuskilpailut
1966 | 1968 | 1970 | 1972 | 1974 | 1976 | 1978 | 1979 | 1981 | 1983 | 1985 | 1987 | 1989 | 1991 | 1993 | 1995 | 1997 | 1999 | 2001 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2021 | 2022 | 2023
Miesten pitkän matkan mitalikolmikko (vas. Ikonen, Gueorgiou ja Gonon)
Naisten pitkän matkan mitalikolmikko (vas. Brožková, Billstam ja Jansson)
Kuopion tiedepuisto

Kuopion tiedepuisto (Kuopio Science Park) sijaitsee Kuopiossa Savilahden kaupunginosassa.  Korkeakoulujen ja yliopistosairaalan ohella tiedepuistossa toimii myös lukuisia sektoritutkimuslaitoksia. Technopolis Kuopion tiloissa toimii puolestaan pääosin tieto- ja viestintäteknologian alalla toimivia pk-yrityksiä, joskin myös osa korkeakoulujen ja tutkimuslaitosten toiminnoista sijoittuu sinne.
Tiedepuisto on seudulle on varsin merkittävä, sillä suuri osa Kuopion työpaikoista (yhteensä 45 000, 1.1.2008), sekä vienti- ja kansainvälisistä yrityksistä sijaitsee siellä. Lisäksi alueella opiskelee noin 7 000 korkeakouluopiskelijaa, jatkossa jopa 10 000.
Savilahti. Etualalla mm. Technopolis, Savonian Microkadun kampus  ja Prisma, rannassa Itä-Suomen yliopisto, jonka takana KYS.
Kuopion tiedepuisto

Itä-Suomen yliopisto (1 600 työpaikkaa)
Kuopion yliopistollinen sairaala (3 999 työpaikkaa)
Tutkimuskeskus Neulanen: Eviran eläintauti- ja elintarviketutkimusyksikkö, THL:n ympäristöterveyden osasto ja Työterveyslaitoksen Kuopion yksikkö (em. yhteensä n. 200 työpaikkaa)
Lääkealan turvallisuus- ja kehittämiskeskus Fimea
GTK:n Itä-Suomen yksikkö (n. 200 työpaikkaa), Ilmatieteen laitoksen Kuopion yksikkö, Puolustusvoimien Ruokahuollon Esikunta ja VTT:n Kuopion yksikkö.
Honeywell (n. 400 työpaikkaa)
Savonia-ammattikorkeakoulu (200 työpaikkaa)
Technopolis Kuopion tiloihin sijoittuneissa yli 200 yrityksessä ja yhteisössä noin 3 000 työpaikkaa
Tiedepuiston alueella yhteensä noin 8 000 työpaikkaa.
Tiedepuiston tulevaisuuden laajenemissuunnat ovat Innoteknian alueella moottoritien ja rautatien välissä, ydinkeskustassa tai Suomen Yliopistokiinteistöt Oy:n omistamalla kampuksella, jonne Savonia-ammattikorkeakoulu on jo suunnitellut siirtävänsä kaikki Kuopion toimintonsa. Kampuksen täydennysrakentamiseen liittyy myös asuntorakentamista 2 000–6 000 asukkaalle valitusta toteutusmallista riippuen.
Mr. Eko

| Eko |
| --- | --- |
 Mr. Eko (Adewale Akinnuoye-Agbaje)
Näyttelijä(t):  Adewale Akinnuoye-Agbaje
Ensiesiintyminen:  Tuuliajolla
Viimeinen esiintyminen:  Elämisen hinta
Keskeiset jaksot:  Psalmi 23 Kysymysmerkki Elämisen hinta
Henkilötiedot
Koko nimi:  Eko
Ammatti:  katolisen kirkon pappi,  entinen huumeparoni
Ikä:  36
Asuinpaikka:   Nigeria
Infobox OKVirheellinen NIMI-arvo: 
Mr. Eko eli herra Eko on yksi Lost-televisiosarjan lento-onnettomuudesta selvinneistä hahmoista. Nigerialainen Eko selvisi koneen irti repeytyneestä takaosasta yhtenä 23 muusta pyrstöosan eloonjääneistä. Hahmoa esittää brittiläinen näyttelijä Adewale Akinnuoye-Agbaje. Hänen ensiesiintymisensä oli toisella kaudella jaksossa Tuuliajolla.
Taustaa > Ennen onnettomuutta

Eko joutuu menneisyydessään vaikeiden asioiden eteen, mutta luonnehtii tekemisiään pelkäksi eloonjäämistaisteluksi. Jo nuorena hän joutuu tappamaan viattoman miehen pelastaakseen veljensä, ja näin hänestä tulee nigerialainen huumeparoni.
Pian Ekolle saa tehtäväksi salakuljettaa heroiinia maasta. Tähän hän tarvitsee veljensä Yemin apua, joka on pappi. Eko pyytää Yemia tekemään hänestä ja muutamasta muusta salakuljettajasta pappeja, jotta he voisivat kirkon koneella salakuljettaa huumeet maasta Neitsyt Marian patsaiden sisällä. Yemi ei aluksi suostu, mutta joutuu taipumaan kun Eko kertoo, että muuten hänen tuttavansa tulevat tuhoamaan kirkon, vaikka Eko itse ei näin haluaisikaan tapahtuvan. Lähtöpäivänä Yemi kertoo salakuljettajista armeijalle. Koneen ja sotilaiden välille syntyy taistelu lentokentällä, ja Yemi saa surmansa ristitulessa. Yemi nostetaan koneeseen, mutta Eko jätetään kentälle.
Myöhemmin Ekosta tulee kylän pappi. Samat rikolliset tulevat pyytämään suojelurahoja vastineeksi rokotteista, joita Punainen Risti kylälle toimittaa ja joista rikolliset lupaavat heille 20 prosenttia. Eko kieltäytyy, mikä johtaa yhteenottoon, jossa Eko surmaa rikolliset kirkossa. Kyläläisten mielestä kirkko ei ole enää pyhä ja Eko on paha mies. Yksi kylän naisista sanoo, että jonakin päivänä Eko maksaa synneistään.
Eko muuttaa Australiaan toimimaan pappina. Hän saa tutkittavakseen ihmetapauksen, jossa tyttö nimeltään Charlotte Malkin oli hukuttuaan herännyt kuolleista ruumiinavauksessa. Tytön isä Richard Malkin kuitenkin uskoo äidin kiihkoilevan ja että tyttö oli vain vaikuttanut kuolleelta hypotermiassa ja siten herännyt, ja että kuolemansyytutkija vain peittelee tumpulointiaan. Eko ilmoittaa, ettei ihmettä tapahtunut. Myöhemmin Sydneyn lentokentällä Eko kohtaa Charlotten, joka kertoo hänelle nähneensä tämän veljen ollessaan ”paikkojen välisessä tilassa” ja käski välittämään Ekolle viestin uskomaan kohtaloonsa.
Taustaa > Onnettomuuden jälkeen

Eko kuuluu koneen takaosan selviytyneisiin. Ensimmäisenä yönä Eko surmaa kaksi Toista näiden hyökättyä ja siepattua kolme selviytynyttä. Myöhemmin Eko johdattelee Ana Lucian kanssa joukkoa pois toisten hyökkäysten tieltä. He löytävät Nuoli-aseman, jossa he viettävät 40 päivää. Myöhemmin Jinin, Michaelin ja Sawyerin saavuttua takaosan selviytyneiden luokse, Eko tainnuttaa heidät ja vangitsee kuoppaan. Ana Lucian tutkittua heidän taustansa Eko vapauttaa heidät ja pahoittelee tekoaan. Myöhemmin Eko suuntaa takaosan selviytyneiden kanssa etuosan selviytyneiden leiriin.
Ajauduttuaan etuosan selviytyneiden seuraan Eko sai tietää Charlien löytäneen Neitsyt Marian patsaan viidakosta, jolloin Eko vaati Charlieta näyttämään paikan. Matkalla Eko ja Charlie kohtaavat savuhirviön. Eko ja Charlie löytävät Yemin ruumiin lentokoneesta, ja Eko ottaa itselleen Yemin ristin tämän kaulastaan ja polttaa lentokoneen jäännökset. Myöhemmin Eko kastaa Clairen ja Aaronin sekä yhdessä Charlien kanssa alkaa rakentamaan kirkkoa saarelle. Eko myös vierailee Henry Galen luona Joutsen-asemalla kertoen olevansa pahoillaan siitä, että hän tappoi kaksi tämän heimon väestä. Bernard ehdotettaa SOS-merkin rakentamista rannalle, mutta Eko kieltäytyy. Bernardin kysyttyä syytä kirkon rakentamiselle Eko vastaa ”ihmisten pelastuvan omalla tavallaan”.
Ekon nähdessä unta Yemistä, hän vie Locken huumelentokoneen jäännöksille, jolloin he löytävät Helmi-aseman. Katsottuaan aseman orientaatiovideon Eko päättää alkaa painaa Joutsen-aseman 108 minuutin välein painettavaa tietokoneen nappia, kun taas Locke päättää lopettaa sen, mikä johtaa suuriin erimielisyyksiin osapuolten välillä. Locke yrittää jopa tuhota tietokoneen, minkä estäessään Eko häätää Locken asemalta.
Pian Locke onnistuu estämään Ekoa painamasta nappia Desmondin avustuksella, mutta huomaa tehneensä virheen. Joutsen-aseman räjähtämisen jälkeen Locke pelastaa Ekon jääkarhun luolasta. Pian pelastuttuaan Eko kuitenkin lähtee jahtaamaan näkyään. Saavuttuaan huumelentokoneen jäännöksille Yemi ilmestyy Ekolle ja käskee häntä tekemään synninpäästön. Ekon kieltäytyessä tunnustamasta syntejään, savuhirviö tappaa Ekon paiskomalla häntä puita vasten ja maahan. Ennen kuolemaansa Eko kuiskaa jotain Locken korvaan; Charlien kysyessä häneltä mitä hän sanoi, Locke vastaa että ”me olemme seuraavia”. Locke hautaa Ekon viidakkoon ja huomaa tämän kaivertaneen jonkun viestin keppiinsä. Viesti kuului ”nosta katseesi ja tarkkaile pohjoista”. Locken seurattua ohjeita hän löytää Liekki-aseman.
Sayidin tullessa hakemaan Hurleyta mielisairaalasta, Hurley pelaa shakkipelinsä loppuun sanoen ”shakkimatti, Mr. Eko”. Ei tiedetä, oliko tämä vain Hurleyn hallusinaatio vai oliko hän todella läsnä Hurleyn luona.
Hahmon poistuminen sarjasta

Mr. Ekosta suunniteltiin alun perin merkittävää päähenkilöä, joka olisi ollut tarinassa mukana useiden tuotantokausien ajan. Näyttelijä Adewale Akinnuoye-Agbaje ei kuitenkaan halunnut jatkaa työtään sarjassa pääasiassa siksi, ettei hän viihtynyt Havaijilla, jossa sarjaa kuvattiin. Koska showrunnerit ja tuottajat Carlton Cuse sekä Damon Lindelof eivät pitäneet näyttelijän vaihtamista vaihtoehtona, he suostuivat tappamaan hahmon kolmannella tuotantokaudella. Mr. Ekolle suunniteltuja juonikuvioita siirrettiin muille hahmoille, mukaan lukien John Lockelle.
Eko toisella tuotantokaudella.
One Way

One Way oli Stockmannin nuorisomuotiin keskittyvä myymäläketju, joka toimi Stockmann-tavaratalojen yhteydessä. One Way myi vaatteita, asusteita ja jalkineita. One Wayn omien merkkien Zoey M. (tyttöjen vaatteet) ja STC DNM (poikien vaatteet) lisäksi One Way myi myös muita merkkejä, kuten WESC, Volcom, Fred Perry, Carhartt, Zoo York, Converse, Vans, Paul Frank, Only, Svea ja Pepe Jeans. Osana Stockmannia myymälöissä hyväksyttiin Stockmannin ja Seppälän lahjakortit.
Ajan myötä Stockmann integroi myymälät tavarataloihinsa, ja One Way -myymälät hävisivät katukuvasta, viimeisenä Espoossa keväällä 2017 uuden tavaratalon avautumisen myötä. Vuonna 2018 One Way palasi pop-up-liikkeenä kuukauden ajaksi Stockmannin Helsingin keskustan tavarataloon.
Albanian vaakuna

Albanian vaakuna
Albanian vaakuna on Albanian tunnus lipun ja hymnin ohella. Se on suunniteltu Albanian lipun pohjalta. Vaakunan keskellä on Skanderbegin symboli kaksipäinen kotka ja sen yläpuolella on Skanderbegin kypärä.
Vaakunan punainen taustaväri symboloi voimaa ja rohkeutta samoin kuin maan lipussakin. Kultainen reuna symboloi maan vaurautta.
Hermes-Simplex

| Hermes-Simplex |
| --- | --- |

Valmistustiedot
Valmistusmaa:   Saksan keisarikunta
Valmistaja:  E.E.C. Mathis, Straßburg
Valmistusvuodet:  1905–1907
Tuotantomäärä:  15–60 kappaletta
Iskutilavuus:  7,5 litres: 7 430 cm³ 8,5 litres: 8 480 cm³ 9,0 litres: 8 986 cm³ 12 litres: 12 058 cm³
Teho:  7,5 litres: 50 hv 8,5 litres: 60 hv 9,0 litres: 60 hv 12 litres: 90 hv
Vetotapa:  takaveto
Vaihteisto:  4+1
Mitat
Akseliväli:  2 900 mm
Hermes-Simplex oli Ettore Bugattin suunnittelema ja straßburgilaisen E.E.C. Mathisin vuosina 1905–1907 valmistama henkilöauto.
Ettore Bugatti ja Emile Mathis allekirjoittivat maaliskuun lopussa 1904 sopimuksen henkilöautomallin suunnittelusta ja valmistuksesta. Sopimuksen mukaan Mathis valmisti autot ja sai jälleenmyyntioikeuden, kun taas Bugatti vastasi suunnittelusta sekä valmistusprosessin valvonnasta.
Nelisylinterisen moottorin sylinteriryhmä koostui kahdesta kahden sylinterin osasta. Moottorista tiedetään olevan neljä muunnelmaa eri iskutilavuuksilla 7,5:n ja 12:n litran väliltä. 7,5-litraisessa oli käsikäyttöinen voiteluöljypumppu, mutta muissa malleissa voitelua varten oli mekaaninen öljypumppu. Moottoreissa oli Simms-Bosch -sytytysjärjestelmä.
Moottorilta voima välittyi yksilevyisen märän kytkimen kautta nelivaihteiseen vaihteistoon, josta se kulki kahden ketjun välityksellä takapyörille. Jarrut vaikuttivat takapyöriin sekä voimansiirtoon.
Suunnistuksen maailmanmestaruuskilpailut 2019

36. suunnistuksen maailmanmestaruuskilpailut järjestettiin Østfoldissa, Norjassa 13.–17. elokuuta 2019. Ohjelmassa olivat maastolajit eli miesten ja naisten keskimatka, pitkä matka ja viesti. Ruotsi voitti neljä kultamitalia ja Norja kaksi. Mitaleille ylsivät myös Sveitsi, Suomi, Venäjä ja Ranska.
Tulokset > Miehet > Keskimatka (6,1 km)

16. elokuuta
| Sija | Maa | Kilpailija | Aika | Ero |
| --- | --- | --- | --- | --- |
| 1 |  | Olav Lundanes | 34.18 |  |
| 2 |  | Gustav Bergman | 34.29 | +0.11 |
| 3 |  | Magne Dæhli | 34.47 | +0.29 |
| 4 |  | Emil Svensk | 34.48 | +0.30 |
| 5 |  | Lucas Basset | 35.20 | +1.02 |
| 6 |  | Frédéric Tranchand | 36.09 | +1.51 |